Mael Lambong

Mael Lambong merupakan sebuah filem genre aksi dan komedi yang ditayangkan pada 21 Jun 2012 di Malaysia.

Sinopsis

Mael Lambong (Zizan Razak) merupakan seorang penarik kereta yang cukup dikenali di Kuala Lumpur. Hidupnya mula berubah dan menjadi kelam kabut apabila bertemu dengan Maria (Juliana Evans) yang meminta pertolongan darinya untuk menyelamatkan diri daripada penjahat.

Pelarian mereka untuk menyelamatkan diri membawa Mael dan Maria ke Terengganu yang juga kampung halaman Mael. Rupa-rupanya Mael telah lama meninggalkan negeri kelahirannya ini kerana membawa diri.

Di kampung, Mael kembali bertemu dengan Rozie (Shenthy Feliziana), bekas kekasihnya yang kini telah bergelar tunangan kepada Tiger (Taiyudin Bakar). Konflik mula timbul apabila Tiger tidak menyenangi kepulangan Mael kerana cemburu dengan hubungan yang pernah terjalin di antara Mael dan Rozie sebelum ini.

Penjahat memburu Maria kerana mahukan mikrocip yang mengandungi maklumat tender projek kerajaan itu akhirnya dapat menjejaki mereka di Terengganu. Apakah yang berlaku seterusnya? 

Pelakon

Pelakon utama
 Zizan Razak sebagai Mael Lambong
 Juliana Evans sebagai Maria
 Taiyuddin Bakar sebagai Mat Tiger

Pelakon pembantu 
 Shenty Feliziana sebagai Rozie
 Azlan Komeng sebagai Penjahat
 Shuib Sepahtu sebagai Ejen
 Sabri Yunus sebagai Ketua Ejen

Penampilan khas
 Dian P. Ramlee sebagai Ibu Rozie 
 Aziz M. Osman sebagai Ahli Korporat 
 Ahmad Idham sebagai Bos Maria 
 Elizad Sharifuddin sebagai Awek Cun 

Pelakon tambahan
 Amai Kamarudin

Lihat juga
 Filem Malaysia tahun 2012

Pautan luar


Kategori:Filem 2012
Kategori:Filem Malaysia tahun 2012
Kategori:Filem bahasa Melayu
Kategori:Filem aksi Malaysia
Kategori:Filem komedi Malaysia
Kategori:Filem arahan Ahmad Idham